Владислав Надьмитьо

шпиванєПохованиу Киченеру, Канада
Владислав Надьмитьо (*30. май 1947—†17. авґуста 2023), новинар, музичар, композитор, културни дїяч.

 Биоґрафия 
Владислав Надьмитьо ше народзел 30. мая 1947. року у Руским КерестуреВладислав Славко Надьмитьо: Музика состойна часц живота – 60 роки од народзеня, Studia Ruthenica, Дружтво за руски язик, литературу и културу, ч. 12, б. 139-144.. Оцец Дюра и мац Наталия родз. Катона.  Славко мал и младшу шестру Наталию. У Керестуре закончел основну школу, а ґимназию Моша Пияде у Суботици.

После матури почал робиц у Прекладательней служби Скупштини АП Войводини, о єден час прешол до НВУ Руске слово дзе робел як новинар у Редакциї тижньових новинох Руске слово.  Єден час робел як помоцнїк редактора у Редакциї видавательней дїялносци НВРО Руске слово. Под час роботи уписал ше на Филозофски факултет у Новим Садзе, алє студиї нє закончел. По угляду на значне число наших людзох дзеведзешатих рокох (1994.) прешлого вику Владислав Надьмитьо ше зоз фамилию виселєл до Канади. 

 Музика як животни кредо 
alt=Владислав Надьмитьо, Яни Гарди и Мижо Микита|thumb|443x443п|Владислав Надьмитьо, Яни Гарди и Мижо Микита як члени ґрупи Шкорванчки 1963. року
Попри новинарства, його животна преокупация, у його шерцу можебуц и найважнєйша, була музика. Музику полюбел од малючка. У основней школи грал у школским тамбуровим оркестру, потим  му ґитара постала наймилши музични инструмент. На початку 60-тих рокох  Славко бул вецей роки член керестурского младежского оркестра Шкорванчки.

Под час школованя у Суботици Владислав Надьмитьо кратки час грал у Културно-уметнїцким дружтве Младосц. Од 1966. року предлужел грац у КУД Максим Горки у Новим Садзе як член малого составу под руководством Ивана Чукляша. У єдним периодзе Славко грал и шпивал у ґрупи  Лира, зоз Сашом Поповичом, котра познєйше постала Сладки грих и музично означела єден период на югославянских просторох. 

Єден час Славко бул активни и у драмскей секциї у КУД Максим Горки. 

На Червеней ружи  Владислав Надьмитьо бул присутни од самого початку, тє. од 1962. року нє лєм як вокални солист и инструменталист на ґитари, алє и як єден з єй орґанизаторох тей манифестациї младих. У дуету зоз Михайлом Микита вони були побиднїки на трох фестивалох, од 1964. по 1966. рок. Наступних рокох Владислав Надьмитьо остал вязани за фестивал Червена ружа як орґанизатор алє вше баржей уходзел и до процесох компонованя музики.

У другей половки 90-тих рокох ше указало же дозрела ґенерация младших композиторох, же вони маю нови музични дїла у духу народней и забавней музики и теди ше Владислав Надьмитьо зявел зоз идею же би ше у Новим Садзе  основало  фестивал под назву Ружова заградка. После одходу до Канади Владислав Надьмитьо роками посилал свойо композициї на фестивали Червена ружа и Ружова заградка.

Владислав Надьмитьо бул оженєти зоз  Веселку родз. Сабадош и у малженстве мали сина Желька и дзивку Тамару.  

Владислав Надьмитьо умар 17. авґуста 2023. року у Киченеру, Канада, дзе є и поховани.
alt=Владислав Надьмитьо шпива на Червеней ружи 2011. року|thumb|399x399п|Владислав Надьмитьо шпива на Червеней ружи 2011. року

◆ Писню  Владислава Надьмитю  Гунцути Руснаци за мишани хор обробел музични фаховец мр. Мирко Преґун. И як така хорска писня виведзена є на Фестивалу рускей култури Червена ружа у Руским Керестуре. Писню шпивал Хор Дома култури и катедралней церкви св. Миколя зоз Руского Керестура зоз провадзеньом оркестри Дома култури. Дириґовал мр. Мирко Преґун.

◆ Владислав Надьмитьо по 2012 рок  компоновал 60 композициї хтори виведзени на Червеней ружи (у народним духу, у забавним духу и єдна дзецинска) и на Ружовей заградки.

◆ Остатнї наступ Славка Надьмитю бул на Фестивалу култури Руснацох Червена ружа 2011 з нагоди 50. рочнїци фестивала, на манифестациї вечара, Ретроспектива писньох зоз предходних Червених ружох од 1962. року. За тоту нагоду С. Надьмитьо допутовал зоз Канади а на тим вечару одшпивал прекрашнє и барз емотивно свою писню Нє забудз ме ровнїно зоз провадзеньом Националней оркестри зоз хтору дириґовал Мирон Сивч.

 Композициї Владислава Надьмитя 
+У народним духуРокНаслов композициїАвтор текстаРокНаслов композициїАвтор текста1975.Вирнїк писнїМихал Рамач1990.Шицко то памяткиСлаве Шанта1983.Шпя травиДюра Папгаргаї1991.Место врацаняВладислав Надьмитьо1984.Озеро очи твойоЯнко Хромиш 
(Бачи Горки)1992.Жалосна ґитараДюра Латяк1984.Вредзело пожицДюра Папгаргаї1993.Душа мойого валалаВладислав Надьмитьо1985.Чарни очка моєй милейЯнко Хромиш 
(Бачи Горки)1994.Добру ноцВладислав Надьмитьо1985.Нашо швитаняДюра Латяк1995.Зашпивай, братуВладислав Надьмитьо1985.Чапаши у шнїгуМихал Рамач1998.ГанчаВладислав Надьмитьо1986.Вина, качмарМихайло Ковач2001.Напиш миВладислав Надьмитьо1986.Бежи вода, бежи бистраМихайло Ковач2003.Гунцути РуснациВладислав Надьмитьо1986.Любел я дзивчеМихайло Ковач2004.Нє забудз ме, ровнїноВладислав Надьмитьо1988.Слиза у капки росиВладимир Кочиш2006.Шпивай, РуснакуВладислав Надьмитьо1988.Грай, ЦиґануТеофил Сабадош2006.Ганча и АмалаВладислав Надьмитьо1988.Нє дайИрина Гарди 
Ковачевич2007.Стари орехВладислав Надьмитьо1989.Орґони у ноциВладислав Надьмитьо2008.Ой, писньо мояВладислав Надьмитьо1989.Рута пред хижуВладислав Надьмитьо
+У забавним духуРокНаслов композициїАвтор текста1976.Ноцна писняМихал Рамач1978.Сон лєтнєй ноциМихал Рамач1980.Преходзи часМихал Рамач1981.Твой принц зоз сказкиДюра Папгаргаї1981.Шопа на двореДюра Латяк1988.Будземе вєдноИрина Гарди 
КовачевичЧервене пупче1989.ШпицеИрина Гарди
Ковачевич 

+Ружова заградкаРокНаслов композициїАвтор текстаРокНаслов композициїАвтор текста1990.Забута любовДюра Латяк2002.Дай нам, БожеВладислав Надьмитьо1990.БишалмиСлаве Шанта2003.Лєм кед би зналаВладислав Надьмитьо1991.Заграйце гевтуВладислав Надьмитьо2004.Щешлїви Нови рокВладислав Надьмитьо1991.Дижджи падалиВладислав Надьмитьо2005.Буду нас паметац людзеВладислав Надьмитьо1992.Синово писмоВладислав Надьмитьо2006.СвадзебнаВладислав Надьмитьо1993.Нє спомнї насВладислав Надьмитьо2008.Станьце, рокиВладислав Надьмитьо1994.Молитва сучасного чловекаМихайло Ковач2009.Два красни очкаВладислав Надьмитьо1995.За твой родзени дзеньВладислав Надьмитьо2011.Красна ноцВладислав Надьмитьо1997.Стара писняВладислав Надьмитьо2012.Кошуля вишиванаВладислав Надьмитьо1998.ТамбурашеВладислав Надьмитьо2013.Кед би ше младосц врацелаВладислав Надьмитьо1998.Писня як животВладислав Надьмитьо2015.Скрий свою слизуВладислав Надьмитьо1999.Грайце, хлапциВладислав Надьмитьо2000.Я знам же знашВладислав Надьмитьо2001.Брату мешачкуВладислав Надьмитьо2019.Док зме ище младиВладислав Надьмитьо2002.Дзе тот КерестурВладислав Надьмитьо   

 Фестивал бунєвацких писньох 
Менєй познате же Владислав Надьмитьо послал вецей свойо композициї и на Фестивал бунєвацких писньох хтори ше отримує у Суботици. Тот фестивал перши раз отримани  2001. року и теди Славкова композиция Далеко jе Суботица достала першу награду фахового жирия алє и награду публики.
+РокНаслов композициїРокНаслов композициї2001.Daleko je Subotica2009.Moj je dida bio tamburaš2002.Subotičke tambure2011.Mala gostiona2003.Kad svatovi zapivaju2011. Hvala ti mladosti2003. Ne jurite konji2014.Divno je bilo proliće2004.O, moj sine2016.Zbogom tamburice2005.Dušo moja2017. Nema pisme bez vina 2006.Dobro jutro srićo moja2020.  Laku vam noć tamburaši 2008.Jesenji dani 

 Вонкашнї вязи 
 Червена ружа 1962-2011, (биоґрафия и список композицийох), Том II, Завод за културу войводянских Руснацох, Нови Сад, 2014., б. 518.

 Владислав Надьмитьо: Нови швет нових шапутракох, Studia Ruthenica, Дружтво за руски язик, литературу и културу, ч. 12, б. 144-145.

 Упокоєл шє Владислав Надьмитьо, Дюра Винаї, Рутенпрес, 18. авґуст 2023.

 Ґалерия 

 Референци 


Катеґория:Руснаци у Сербиї
Катеґория:Керестурци
Катеґория:Новинаре
Катеґория:Музичаре
Катеґория:Композиторе
Катеґория:Шпиваче
Катеґория:Култура
Катеґория:Дїяче у култури
Катеґория:Виселєнци
Катеґория:Руснаци у Канади
Катеґория:30. май
Катеґория:Народзени 1947
Катеґория:17. авґуст
Катеґория:Умарли 2023